open-index/open-wikipedia-markdown huggingface dataset:
Seti I

Si Menmaatre **Seti I** (o **Sethos I** sa Griyego) ang Paraon ng Ikalabingsiyam na dinastiya ng Ehipto at anak nina Ramesses I at Reynang Sitre. Siya ang ama ni Ramesses II. Gaya ng lahat ng mga petsa sa Sinaunang Ehipto, ang mga aktuwal na petsa ng kanyang paghahari ay hindi maliwanag at iba't ibang mga historyan ay nag-aankin ng iba't ibang mga petsa. Ang pinakakaraniwang ginagamit ng mga skolar na petsa ay 1294 BCE &ndash; 1279 BCE and 1290 BC to 1279 BC Ang Pangalang Seti ay nangangahulugang "Ni Set" na nagpapakita na siya ay ginawang sagrado sa diyos na si Set(at karaniwang ay Seth). Gaya ng karamihan ng mga Paraon, siya ay may ilang mga pangalan. Sa kanyang pag-akyat sa trono, kanyang ginamit ang *prenomen* mn-m3‘t-r‘ na karaniwang binibigkas na *Menmaatre* sa Ehipsiyo na nangangahulugang "Ang Walang Hanggan ang Hustisya ni Re". Ang kanyang mas kilalang nomen o pangalan sa kapanganakan ay tinransliterang *sty mry-n-ptḥ*, o *Sety Merenptah* na nangangahulugang "Tao ni Set, minamahal ni Ptah". Maling itinuring ni Manetho si Seti I bilang tagapagtatag ng ikalabingsiyam na dinastiya at nagbigay dito ng haba ng paghahari na 55 taon bagaman walang kailanman na natagpuan ng ganitong katagal na paghahari. 
## Mga sanggunian 
Kategorya:Ikalabinsiyam na dinastiya ng Ehipto
Merneptah

Si **Merneptah** (o **Merenptah**) ang ikaapat na Paraon ng Ikalabingsiyam na dinastiya ng Ehipto. Siya ay namuno sa halos 10 taon sa pagitan ng huling Hulyo o simulang Agosto 1212 at Mayo 2, 1203 BCE ayon sa mga kontemporaryong historikal rekord. Siya ang ikalabingtatlong anak ni Ramesses II at tanging umakyat sa kapangyarihan dahil ang lahat ng kanyang mga mas matandang kapatid na lalake kabilang ang kanyang buong kapatid na lalakeng si Khaemwaset o Khaemwase ay naunang namatay sa kanya na sa panahong ito ay halos 60 anyos na siya. Ang kanyang pangalan ng hari ay *Ba-en-re Mery-netjeru*, na nangangahulugang "Ang Kaluluwa ni Ra, Minamahal ng mga Diyos". Si Merneptah ay malamang ang ikaapat na anak ni Isetnofret na ikalawang asawa ni Ramesses II. Siya ay ikinasal sa Reynang Isetnofret na tulad ng kanyang buong kapatid na babae ay may pangalan ng kanilang ina. Pinagpapalagay na pinakasalan rin Merneptah si Reynang Takhat at ang isa sa kanilang mga anak na lalake ang naging kalaunang Paraon na si Seti II. Sila rin ang mga magulang ni prinsipe Merenptah at posibleng ng mang-aagaw sa tronong s i Amenmesse, at Reynang Twosret na asawa ni Seti II at kalaunan ay naging paraon rin.  
## Tingnan din
*Merneptah Stele
## Mga sanggunian
Kategorya:Ikalabinsiyam na dinastiya ng Ehipto
Edukasyong sekundarya

Ang **edukasyong sekundarya** (Ingles: *secondary education*, literal na "edukasyong pampangalawa") ay isang baitang o hakbang sa edukasyon na kasunod ng edukasyong primarya. Maliban na lamang sa mga bansa kung saan ang edukasyong primarya o basiko lamang ang kompulsoryo o dapat daluhan, ang edukasyong sekundarya ay kinabibilang ng pinakahuling baitang ng edukasyong kompulsoryo at sa maraming mga bansa ito ay talagang kompulsoryo o "sapilitan". Ang kasunod na baitang ng edukasyon ay karaniwang mas mataas na edukasyon (ang dalubhasaan o ang pamantasan). Ang edukasyong sekunarya ay kinatatangian ng transisyon o paglipat magmula sa edukasyong primarya para sa mga may menor na edad papunta sa edukasyong tersiyaryo, post-sekundaryo, o mas mataas na edukasyon (iyong sa unibersidad o paaralang bukasyunal) para sa mga adulto na. Batay sa sistema, ang mga paaralan para sa panahong ito o isang bahagi ng panahong ito ay maaaring tawaging paaralang sekundarya, hayskul, himnasyo, liseo, paaralang panggitna, ikaanim na porma, kolehiyong pang-anim na porma, paaralang pambokasyon at mga paaralang preparatoryo o mga paaralang panghanda para sa pagtuntong sa pamantasan, at ang tumpak na kahulugan ng anuman sa mga ito ay nagkakaiba-iba sa pagitan ng mga sistema ng edukasyon. 

Kategorya:Mga baitang na pang-edukasyon
Seti II

Si **Seti II** (o **Sethos II**) ang ikalimang Paraon ng Ikalabingsiyam na dinastiya ng Ehipto at naghari mula 1203&nbsp;BCE hanggang 1197&nbsp;BCE. Ang kanyang pangalang hari na Userkheperure Setepenre ay nangangahulugang "Ang Makapangyarihan ang mga Manipestasyon ni Re". Siya ang anak nina Paraon Merneptah at Isetnofret II at umupo sa trono sa panahong kilala sa intriga sa dinastiya at mga maikling paghahari. Ang kanyang pamumuno ay hindi iba. Si Seti II ay nangailangang makitungo sa mga malalamang pagtatangka at ang pinakamahalaga ang pagkakamit ng trono ng katunggaling haring si Amenmesse na posibleng isang kalahating kapatid na sumunggab sa Thebes at Nubia sa Itaas na Ehipto sa ikalawa hanggang ikaapat niyang paghahari.
## Mga sanggunian
Kategorya:Ikalabinsiyam na dinastiya ng Ehipto
Konduktor ng musika

Ang **pagkokonduktor** ay ang sining ng pangangasiwa, pamamahala, paggabay, o pamamatnubay ng isang kaganapang pangmusika sa pamamagitan ng nakikita at napagmamasdang mga kilos. Ang pangunahing mga tungkulin ng **konduktor na pangmusika** ay ang pagkaisahin ang mga manunugtog o tagaganap, ang itakda o italaga ang tiyempo o tulin ng tugtugin, ang magpatupad ng malinaw na mga paghahanda at mga kumpas, at ang makinig na nagsusuri at ang hubugin ang tunog ng pangkat ng mga manunugtog. Ang mga orkestra, mga koro, mga bandang pangkonsiyerto at iba pang mga pangkat na pangmusika ay kadalasang mayroong mga konduktor.

## Nomenklatura
Ang pangunahing konduktor ng isang orkestra o kompanya ng opera ay paminsan-minsang tinatawag bilang isang **direktor ng musika** o **punong konduktor**, o sa pamamagitan ng mga salitang Aleman na *Kapellmeister* o *Dirigent*. Ang katawagan para sa mga konduktor ng koro o mga korus ay paminsan-minsang tinatawag na **direktor na pangkoro** o **maestro ng koro**, partikular na ang para sa mga koro na may kaugnayan sa isang orkestra. Ang mga konduktor ng mga bandang pangmilitar at iba pang mga banda ay maaaring humawak ng pamagat na **maestro ng banda** (*bandmaster*) o **tambol mayor** (*drum major*). Ang iginagalang na nakatatandang mga konduktor ay paminsan-minsang tinatagurian sa pamamagitan ng salitang Italyano na *maestro* dahil sa pagiging "isang tao naging dalubhasa sa sining" ng musika.

Kategorya:Mga hanapbuhay sa larangan ng musika
Kategorya:Pagtugtog
Kategorya:Musika
*
Amenmesse

Si **Amenmesse** (at kilala rin bilang **Amenmesses** o **Amenmose**) ang ikalimang Paraon ng Ikalabingsiyam na dinastiya ng Ehipto at posibleng anak nina Merneptah at Reynang Takhat. Ang iba ay tumuturing sa kanyang isa sa mga anak ni Ramesses II. Napakaunti ang alam sa paraon na ito na namuno lamang sa loob ng tatlo hanggang apat na tao. Ang iba't ibang Ehiptologo ay nagbibigay ng petsa ng kanyang paghahari sa pagitan ng 1202 PK&ndash;1199 PK or 1203 BC&ndash;1200 BC at iba ay nagbigay ng kanyang pag-upo sa trono noong 1200 PK. Ang Amenmesse ay nangangahulugang "ipinanganak o hinugis ni Amun". Ang kanyang nomen ay matatagpuan sa epithet na **Heqa-waset**, na nangangahulugang "Pinuno ng Thebes". Ang kanyang pangalan bilang hari ay Menmire Setepenre.
## Mga sanggunian
Kategorya:Ikalabinsiyam na dinastiya ng Ehipto
Siptah

Si Akhenre Setepenre **Siptah** o **Merneptah Siptah** ay Paraon ng Ikalabingsiyam na dinastiya ng Ehipto. Ang kanyang pagkakakilanlan ng kanyang ama ay hindi alam sa kasalukuyan. Ang parehong sina Seti II at Amenmesse ay iminungkahi. Hindi siya ang prinsiper ng korona ngunit humahlili sa trono bilang anak pagkatapos ng kamatayan ni Seti II. Ang petsa ng kanyang pag-upo sa trono ay nangyari sa I Peret ikalawang 2 sa mga buwan ng Disyembre.
## Mga sanggunian
Kategorya:Ikalabinsiyam na dinastiya ng Ehipto
Twosret

Si **Reyna Twosret** (**Tawosret**, **Tausret**) ang huling Paraon ng Ikalabingsiyam na dinastiya ng Ehipto. Siya ay itinala sa Epitome ni Manetho bilang isang *Thuoris na sa Homer ay tinawag na Polybus, asawa ni Alcandara na sa panahon niya ang Troy ay nakuha*.  Siya ay sinasabing namuno sa Ehipto sa loob ng pitong taon ngunit ang pigurang ito ay kinabibilangan ng halos anim na taong paghahari ni Siptah na kanyang predesesor. Simpleng kinuha ni Twosret ang mga taon ng paghahari ni Siptah bilang kanya. Bagaman ang kanyang tanging independiyenteng pamumuno ay tumagal ng marahil isa hanggang sa isa at kalahating buong taon mula sa 1191 hanggang 1189 BCE, ang bilang na ito ay lumilitaw na mas malamang na dalawang buong taon kesa sa ngayon. Ang paghuhukay sa kanyang templong mortuaryo ay nagmumungkahi na ito ay nakumpleto sa kanyang pamumuno at siya ay maaaring nagsimula ng paghahari sa taong 9 na nangangahulugang siya ay may 2 independiyenteng mga taon ng paghahari kapag binawasan ang halos 6 na taong paghahari ni Siptah. Ang kanyang pangalan sa pamumuno ay Sitre Meryamun na nangangahulugang "Anak na babae ni Re, Minamahal ni Amun".

## Mga sanggunian
Kategorya:Ikalabinsiyam na dinastiya ng Ehipto
Kapitan Laut Buisan

Si **Kapitan Laut Buisan** (namuno: 1597–1619), kilala din bilang **Datu Katchil** o **Sultan Laut Buisan**, ay ang ika-anim na Sultan ng Maguindanao sa Pilipinas. Isa siyang inaapo ni Shariff Kabungsuwan, isang Muslim na misyonaryo na nagturo ng Islam sa Pilipinas.

## Buhay
Si Buisan ay ang nakakabatang kalahating-kapatid ni Sultan Dimasangcay Adel (namuno: 1578–1585) at ni Sultan Gugu Sarikula (namuno: 1585–1597), na parehong may kaugnayan sa Sultanato ng Sulu. Namuno siya higit sa inaanak niya, ang Rajah Muda or *prinsipeng tagapagmana*, pagkatapos mamatay ni Sarikula. Ang Rajah Muda ay anak ni Dimasangcay. Noong 1603, nahuli ni Buisan si Melchor Hurtado, isang Heswitang pari, at ito ang nagpatibay sa alyansa niya sa mga datu ng Leyte. Ngunit, dahil sa isang hindi matagumpay na *pangangayaw* (*pangangayaw* ang tawag sa paglusob ng mga bayan upang manguha ng mga alipin) noong 1606, si Buisan at ang Rajah Muda ay lumayo mula kay Sirongan at nagtatag ng bagong bayan sa Cotabato. Kinalaunan, humina ang impluwensiya ni Sirongan pagkatapos nitong pumayag na makipagsundo sa mga Kastila. Sinundan si Buisan ng kanyang anak, si Muhammad Dipatuan Kudarat (namuno: 1619-1671), na unang nakilala sa kanyang bayan dahil sa isang pangagayaw noong 1616.

## Tingnan din
*Muhammad Dipatuan Kudarat

## Mga sanggunian
Kaurian:Mga Pilipino
Kaurian:Mga Muslim
Kaurian:Mga maharlika
Kaurian:Panahong kolonyal ng Espanyol sa Pilipinas
Palapag

thumb|right|Isang plano ng palapag
Ang **palapag** (*storey* sa Britanikong Ingles at *story* sa Amerikanong Ingles, o tinatawag ding *floor*) ay anumang lebel na bahagi ng isang gusali na may sahig na maaaring gamitin ng mga tao (para sa panirahan, trabaho, pantago ng mga gamit, libangan, at iba pa).

Sa **Pilipinas**, tumutukoy ang salitang "**palapag**" sa kapuwang "*floor*" at "*storey*." Binabaybay ang "*storey*" sa paraang Britaniko, at tumutukoy ito sa kabuoang bilang ng mga palapag sa isang gusali, habang malimit na ginagamit ang "*floor*" sa isang partikular na palapag. Malawakang ginagamit ang sitemang Amerikano ngunit ginagamit ng ilang mga gusali (tulad ng *Ayala Malls* at mas lumang mga tanggapan ng pamahalaan) ang sistemang Europeo. Kaya maaring gamitin nang halinhinan ang mga salitang "*ground floor*" at "*first floor*." Ang mga katagang "*Lower*" at "*Upper Ground Floor*" ay maari ring gamitin ng mga gusaling pamilihan (*malls*) at ilang mga gusaling tanggapan na may isang bahagyang-nakababa at isang bahagyang-nakaangat na *ground level*, kapuwa ay mapupuntahan o madaraanan sa mismong *ground level* gamit ang mga hagdan o eskalera. Sa sistemang ito, ang "ikatlong palapag" ay opisyal na nagiging "ikalawang palapag" dahil sa dalawang mga "*ground floor*", bagamat pangkalahatang tinatawag na "ikalawang palapag" ang *upper ground level* at "ikatlong palapag" sa bagong *second level* sa kagustuhan ng madla.

## Mga sanggunian
## Mga panlabas na link
*

Kaurian:Gusali
Kategorya:Mga sahig
Tambol mayor

Ang **tambol mayor** ay maaaring tumukoy sa:

*tambol mayor (musika), isang konduktor na pangmusika ng isang banda
**Tambol Mayor (pelikula)*, isang pamagat ng pelikula mula sa Pilipinas
Amenhotep I

So **Amenhotep I** (Amenhotep at minsang binabasang **Amenophis I** at nangangahulugang "Si Amun ay nasihayan") (Ehipsiyo jmn-ḥtp yamānuḥātap) ang ikalawang paraon ng Ikalabingwalong dinastiya ng Ehipto. Siya ay namuno mula 1526 hanggang 1506 BCE. Siya ay ipinanganak kina Ahmose I at Ahmose-Nefertari ngunit may hindi bababa sa dalawang mga kapatid na sina lalake sina Ahmose-ankh at Ahmose Sapair. Siya ay hindi inaasahang magmana sa trono. Gayunpaman, sa isang panahon sa mga walong taon sa pagitan ng taon ng paghahari ni Ahmose I at kamatayan nito, ang kanyang maliwanag na tagapagmana sa trono ay namatay at si Amenhotep I ay naging prinsipe ng korona. Siya ay namuno ng 21 taon. Kanyang namana ang kaharian na nabuo ng mga pananakop pang-militar ng kanyang ama at napanatili ang pananaig sa Nubia at Deltang Nilo ngunit malamang ay hindi nagtangka na panatilihin ang kapangyarihan sa Syro-Ehipto. Kanyang ipinagpatuloy ang muling pagtatayo ng mga templong Ehipsiyo sa Hilagang Ehipto at nagpabago sa disenyo ng kompleks ng mortuaryo sa pamamagitan ng paghihiwalay ng libingan mula sa templo ng mortuaryo at naglatag ng trend na ipinagpatuloy sa buong Bagong Kaharian ng Ehipto. Pagkatapos ng kanyang kamatayan, siya ay ginawang patrong diyos ng Deir el-Medina.
## Mga sanggunian
Kategorya:Ikalabingwalong dinastiya ng Ehipto
Hambingan ng mga sistemang pangmilitar

Ang **hambingan ng mga sistemang pangmilitar** ay ang pag-aaral na may mapaghambing na pagsusuri ng iba't ibang mga sistemang pangmilitar.  Ang kurso para sa paghahambing ng mga sistemang pangmilitar ay mayroong mga bahagi: 
# ang estratehiya ng pambansang seguridad o katiwasayan, 
# ang pagtalakay sa mga pagkakampihan at pagsasanib-sanib, 
# ang balangkas ng paghahambing upang matalakay ang iba pang mga estado o bansa, o mga hindi estado o bansa.

## Mga sanggunian
Kategorya:Agham na pangmilitar
Kategorya:Mga sistema
Kognisyon

Sa agham, ang **pagkaalam** o **kognisyon** (Ingles: *cognition*) ng kaalaman ay isang pangkat ng mga prosesong pang-isipan na kinabibilangan ng pagpansin (atensiyon), alaala, ang paglikha at pag-unawa ng wika, pagkatuto, pangangatwiran, paglutas ng suliranin, at pagpapasya. Sari-saring mga disiplina, katulad ng sikolohiya, pilosopiya, lingguwistika, agham, at agham na pangkompyuter ang nag-aaral ng kognisyon. Subalit, ang paggamit ng kataga ay nagkakaiba-iba sa kahabaan ng mga disiplina; halimbawa, sa sikolohiya at sa agham na kognitibo, ang "kognisyon" ay karaniwang tumutukoy sa pananaw na isang proseso ng kabatiran ng mga tungkulin ng isang indibiduwal. Ginagamit din ito sa loob ng isang sangay ng sikolohiyang panlipunan na kung tawagin ay kognisyong panlipunan upang maipaliwanag ang kalooban o paraan ng pag-iisip, atribusyon, at dinamika ng mga pangkat.

Ang kognisyon ay isang pakultad o kakayahan para sa pagpoproseso ng impormasyon, paglalapat o paggamit ng kaalaman, at pagbago ng mga kanaisan o kagustuhan. Ang kognisyon, o mga prosesong kognisyon, ay maaaring maging likas o artipisyal, may malay o walang kamalayan. Ang mga prosesong ito ay sinusuri magmula sa iba't ibang mga diwa, natatangi na ang sa mga larangan ng lingguwistika, anestesia, neurolohiya, sikiyatriya, sikolohiya, antropolohiya, sistemika (sistemiks), agham na pangkompyuter, at kredo (pahayag ng pananampalataya o pananalig). Sa loob sikolohiya o ng pilosopiya, ang konsepto ng kognisyon ay malapit na may kaugnayan sa mga diwang abstrakto na katulad ng isipan at karunungan (intelihensiya). Nasasaklawan nito ang mga tungkuling pang-isipan (punksiyong mental), mga prosesong pang-isipan (kaisipan) at mga kalagayan ng mga entidad na may talino (mga tao), mga pangkat na nagtutulungan, mga samahan ng tao, mga makinang matataas ang antas ng awtonomiya o kalayaan, at mga intelihensiyang artipisyal.

## Etimolohiya
Ang salitang "kognisyon" ay nagbuhat sa pandiwang Latin na *congnosco* (**con** 'mayroong' + **gnōscō** 'pag-alam'), na isa mismong hiram na salita mula sa sinaunang Griyegong pandiwa na **gnόsko** "γνώσκω" na may kahulugang 'pagkatuto' (pangngalan: *gnόsis* "γνώσις" = kaalaman), kung kaya't ang kognisyon ay may malawak na kahulugang 'magkadiwa', 'maisadiwa' o 'makilala'.

## Mga sanggunian

Kategorya:Agham kognitibo
Kategorya:Sikolohiya
Kategorya:Mga prosesong pangkaisipan
Scorpion I

Si **Scorpion I** ang unang hari ng Itaas na Ehipto sa Panahong protodinastiko ng Ehipto. Ang kanyang pangalan ay maaaring tumutukoy sa diyosang alakdan na si Serket. Siya ay pinaniniwalaang nabuhay sa Thinis na isa o dalawang mga siglo bago ang pamumuno ng mas kilalang Haring Scorpion ng Nekhen at pinagpapalagay na unang tunay na hari ng Itaas na Ehipto. Sa kanya nabibilang ang libinang U-j na natagpuan sa sementeryo ng hari sa Abydos kung saan ang mga haring Thinite ay inilibing. Ang libingang ito ay pinagnakawan sa sinaunang panahon ngunit dito ay natagpuan ang maraming mga maliliit na plakang garing na ang bawat isa ay may butas upang pagtalian ng isang bagay at minamarkahan ng isa o higit pang uring hieroglipong inukit na mga larawan na pinaniniwalaang mga pangalan ng mga bayan . Dalawa sa mga plakang ito ay tila ang pangalan ng mga bayang Deltang Bubastis at Buto na nagpapakita sa mga hukbo ni Scorpion na nakapasok sa Deltang Nilo. Maaring ang mga pananakop ni Scorpion ang nagpasimula ng sistemang Hieroglipo ng Sinaunang Ehipto sa pamamagitang ng pagsisimula ng pangangailangan sa pagtatago ng mga talaan sa pagsulat.   Ang isang kamakailang 5,000 taong gulang na grafitto ay natuklasan na may mga simbolo rin ni Scorpion at nagpapakita ng kanyang pagkapanlo sa pinunong protodinastiko na posibleng ang hari ng Naqada. Ang natalong hari o pangalan ng lugar sa grafitto ay ulo ng toro na isang markang matatagpuan rin sa U-j.
## Mga sanggunian
Kategorya:Predinastikong Ehipto
Haring Scorpion

Si **Scorpion**, o **Selk** o **Haring Scorpion** o **Scorpion II** ang ikalawa sa dalawang mga haring may gayong pangalan sa Itaas na Ehipto sa Panahong Protodinastiko ng Ehipto. Ang mga pangalan nito ay tumutukoy sa diyosang alakdan na si Serket. Ang kanyang konsorteng reyna ay si Shesh I na ina ni Narmer at ang lola sa tuhod ng isa pang reynang si Shesh II. Ang tanging ebidensiyang larawan ang tinatawag Scorpion Macehead na nasa Pangunahing Deposito na natagpuan noong 1897/1898. 
## Mga sanggunian
Kategorya:Predinastikong Ehipto
Hor-Aha

Si **Hor-Aha** (o **Aha** o **Horus Aha**) ay itinuturing na ikalawang paraon ng Unang dinastiya ng Ehipto sa kasalukuyang Ehiptolohiya. Siya ay nabuhay noong mga Ika-31 siglo BCE at pinaniniwalaang may matagal na pamumuno.

Kategorya:Unang dinastiya ng Ehipto
Djer

{{Infobox pharaoh
| name           = Djer
| alt_name       =
| image          = Djer stela retouched.jpg
| image_alt      = Tomb stela of King Djer
| caption        =
| role           =
| reign          = 41 years, ca. 3000 BC
| dynasty        =
| coregency      =
| predecessor    = Hor-Aha
| successor      = Djet

| notes          =
| prenomen       =
| prenomen_hiero =
| nomen          =
| nomen_hiero    =
| horus          = Hor-Djer''**Defender of Horus*{{Infobox pharaoh/Serekh|Horus={}||prefix=G5}}**Abydos King List**Itetj***A ruler*V10A-M17-X1-U33-V11A**Turin King List**It...***...damaged...*V10A-M17-X1-HASH-G7**Cairo stone**Itetj***The ruler has come''V10A-M17-U33-X1:Z4-V11A
| horus_hiero    = 
| horus_prefix   = 
| nebty          =
| nebty_hiero    =
| golden         =
| golden_hiero   =

| spouse         = Nakhtneith, Herneith, Seshemetka, Penebui
| children       = Merneith, Djet ?
| father         = Hor-Aha 
| mother         = Khenthap
| birth_date     =
| death_date     =
| burial         = Tomb O, Umm el-Qa'ab
| monuments      =
}}

Si **Djer** ay itinuturing na ikatlong paraon ng Unang dinastiya ng Ehipto sa kasalukuyang Ehiptolohiya. Siya ay nabuhay noong mga gitna ng Ika-31 siglo BCE at naghari sa loob ng mga 40 taon.

## Mga sanggunian
Kategorya:Unang dinastiya ng Ehipto
Djet

{{Infobox pharaoh
| name           = Djet
| alt_name       = Wadj, Zet, Uadji, Ouenephes, Vavenephis 
| image          = Egypte louvre 290.jpg
| image_alt      = 
| caption        = The famous stela of king Djet which once stood next to his tomb in the Umm el-Qa'ab.
| role           =
| reign          = 10 years, ca. 2980 BC
| dynasty        = 1st Dynasty
| coregency      =
| predecessor    = Djer
| successor      = Merneith, Den

| notes          =
| prenomen       =
| prenomen_hiero =
| nomen          =
| nomen_hiero    =
| horus          = Hor-Djet''**Serpent of Horus*{{Infobox pharaoh/Serekh|Horus={}||prefix=G5}}Hor-Wadjet***Serpent of Horus''{{Infobox pharaoh/Serekh|Horus={}||prefix=G5}}**Abydos King List**Ita'****Turin King List**...tjuj**'-G7
| horus_hiero    = 
| horus_prefix   = 
| nebty          =
| nebty_hiero    =
| golden         =
| golden_hiero   =

| spouse         = Merneith, Ahaneith
| children       = Den
| father         = Djer
| mother         = 
| birth_date     =
| death_date     =
| burial         = Tomb Z, Umm el-Qa'ab
| monuments      =
}}

Si **Djet** at kilala rin bilang **Wadj**, **Zet**, at **Uadji** (Sa Griyego ay posibleng ang paraon na kilala bilang  **Uenephes** o posibleng **Atothis**) ang ikaapat na paraon ng Unang dinastiya ng Ehipto. Ang pangalang Horus ni Djet ay nangangahulugang "Horus Cobra" o "Serpente ni Horus".
## Mga sanggunian
Kategorya:Unang dinastiya ng Ehipto
Den (paraon)

Si **Den** na kilala rin bilang **Hor-Den**, **Dewen** at **Udimu** ang pangalang Horus ng isang paraon na namuno sa Unang dinastiya ng Ehipto. Siya ang pinaka-pinatutunayang pinuno ng panahong ito. Siya ay sinasabing nagdala ng kasaganaan sa kanyang nasasakupan at ang maraming mga inobasyon ay itinuturo sa kanyang paghahari. Siya ang unang gumamit ng titulong "Hari ng Mababa at Itaas na Ehipto" at ang una na inilalarawan na nagsuot ng dobleng korona(pula at puti). Ang sahig ng kanyang libingan sa Umm el-Qa'ab malapit sa Abydos ay gawa sa pula at itim na granito na unang pagkakataon sa Ehipto na ang matigas na batong ito ay ginamit na pantayong materyal. Sa panahon ng kanyang mahabang paghahari, kanyang itinatag ang mga pattern ng korteng ritwal at pang-hari na ginamit ng mga kalaunang pinuno. 

Kategorya:Unang dinastiya ng Ehipto
Operasyong natatangi

Ang mga **operasyong natatangi** (Ingles: ***special operations***, dinadaglat bilang **SO**, o pinapaiksi bilang ***special ops***) ay mga operasyong pangmilitar na itinuturing na "natatangi" o "hindi kumbensiyunal" (hindi pangkaraniwan). Ang mga operasyong natatangi ay karaniwang isinasagawang walang kahalo o kasabay at kaugnay ng mga operasyong pangmilitar na pangkaraniwan o kumbensiyunal. Ang pangunahing layunin ay ang makapagkamit ng isang layuning pampolitika o pangmilitar kung saan ang isang kailangang pangkaraniwang puwersa ay hindi umiiral o maaaring makaapekto sa pangkabuuang kinalabasan ng estratehiya. Ang mga operasyong natatangi ay karaniwang isinasagawa na nasa paraang hindi kapuna-puna na karaniwang naglalayon na makapagkamit ng kapaki-pakinabang na bilis, panggugulat, at marahas na kilos laban sa isang walang kamalay-malay na puntirya. Ang mga natatanging operasyon ay karaniwang isinasagawa na may limitadong mga bilang ng mga tauhang may matataas na kasanayan na maaaring makaganap sa lahat ng mga kapalagirian, mayroong pagtitiwala sa sariling kakayahan, madaling umangkop at mapagpunyagian ang mga balakid, at marunong gumamit ng mga hindi pangkaraniwang mga kasanayang pampakikipaglaban at kagamitan upang mabuo ang mga layunin. Ang isang halimbawa ng operasyong natatangi ay ang nangyaring pagpaslang kay Osama Bin Laden. Karaniwang isinasakatuparan ang mga operasyong natatangi sa pamamagitan ng partikular o inimbentong intelehihensiya (impormasyon).

## Mga sanggunian
## Mga kawing panlabas
*Tala ng mga Puwersa na Pang-operasyong Natatangi ng Estados Unidos 

Kategorya:Mga operasyong pangmilitar
Kategorya:Mga hukbong natatangi
Semerkhet

{{Infobox pharaoh
| name           = Semerkhet
| alt_name       = Semempses, Mempses
| image          = Semerkhet_stele.jpg
| image_alt      =
| caption        = Tomb stela of Semerkhet
| role           =
| reign          = 8½ years, ca. 2920 BC
| dynasty        = 1st Dynasty
| coregency      =
| predecessor    = Anedjib
| successor      = Qa'a

| notes          =
| prenomen       = Nisut-Bity-Nebty-Iry''**King of Upper and Lower Egypt, he of the two ladies, he who belongs to them*M23:t-L2:t-G16-A21A
| prenomen_hiero = 
| nomen          =
| nomen_hiero    =
| horus          =  Hor-Semerkhet***Companion of the divine community''{{Infobox pharaoh/Serekh|Horus={}||prefix=G5}}**Abydos King List** Iry?/Semsu?'****Turin King List**Semsem**'*The elder of Horus*-G7
| horus_hiero    = 
| horus_prefix   = 
| nebty          =
| nebty_hiero    =
| golden         =
| golden_hiero   =

| spouse         = 
| children       =
| father         = Anedjib ? Den ?
| mother         = Betrest
| birth_date     =
| death_date     =
| burial         = Tomb U, Umm el-Qa'ab
| monuments      =
}}

Si **Semerkhet** ang pangalang Horus ng paraon na naghari sa Unang dinastiya ng Ehipto. Siya ay nalaman sa pamamagitan ng mga trahikong alamat na ipinasa ng historyan na si Manetho na nag-ulat ng isang kalamadidad na nangyari sa kanyang paghahari. Ang mga rekord na arkeolohikal ay tila sumusuporta sa pananaw na si Semerkhet ay nahirapan bilang hari. Ang ilang mga arkeologo ay kumukwestiyon sa lehitimasya ng kanyang paghalili sa trono ng Ehipto. 

Kategorya:Unang dinastiya ng Ehipto
Qa'a

{{Infobox pharaoh
| name           = Qa'a
| alt_name       = Biénechês, Óubiênthis, Víbenthis
| image          = CroppedStelaOfQaa.JPG
| image_alt      =
| caption        = Tomb stele of Qa'a
| role           =
| reign          = 33 years, ca. 2910 BC
| dynasty        = 1st Dynasty
| coregency      =
| predecessor    = Semerkhet
| successor      = Hotepsekhemwy (most likely) or Sneferka, Horus Bird

| notes          =
| prenomen       = Nisut-Bity-Nebty-Sen''**King of Lower- and Upper Egypt, he of the two ladies, he is kissed by them''M23:t-L2:t-G16-T22*D20:N35
| prenomen_hiero = 
| nomen          =
| nomen_hiero    =
| horus          =  Hor-Qa'a''**Raised arm of Horus*{{Infobox pharaoh/Serekh|Horus={}||prefix=G5}}**Abydos King List** Qebeh***He from the north***Saqqara Tablet** Qebehu-khenti***He from the cool north***Turin King List**...beh*''HASH-HASH-D58-V28-V11A-G7

| horus_hiero    = 
| horus_prefix   = 
| nebty          =
| nebty_hiero    =
| golden         =
| golden_hiero   =

| spouse         = 
| children       =
| father         = Semerkhet (most likely) or Anedjib 
| mother         = 
| birth_date     =
| death_date     =
| burial         = Tomb Q, Umm el-Qa'ab
| monuments      =
}}

Si '''Qa'a** o **Qáa** o **Ka'a''' ang huling paraon ng Unang dinastiya ng Ehipto. Siya ay naghari sa loob ng 33 taon sa wakas ng ika-30 siglo BCE. 

Kategorya:Unang dinastiya ng Ehipto
Ibong Horus (paraon)

Si **Ibong Horus** na kilala rin bilang **Horus-Ba** ang pangalang serekh ng isang paraon na maaaring may isang napaka-ikling paghahari sa pagitan ng unang dinastiya ng Ehipto at ikalawang dinastiya ng Ehipto. 

Kategorya:Ikalawang dinastiya ng Ehipto
Tugtuging pangkamara

Ang **tugtuging pangkamara** o **musikang pangtsamber** ay isang uri ng musikang klasikal na nilikha para sa isang maliit na pangkat ng mga instrumentong pangmusika — na nakaugaliang isang pangkat na magkakasya sa loob ng isang kamara o tsamber ng isang palasyo. Sa mas malawakan, kinabibilangan ito ng anumang musikang pangsining na isinasagawa ng isang maliit na bilang ng mga manunugtog, kung saan nananagot ang isang tagaganap sa isang bahagi. Ang salitang "tsamber" o "kamara" ay kumakatawan na ang musika ay maaaring itanghal sa isang maliit na silid, na kadalasang nasa loob ng isang pribadong salon o sala na pambisita (salas o sala), na kadalasang mayroong atmospera ng pagpapalagayan ng kalooban.

Dahil sa pagiging likas na katalikan nito, ang tugtuging pangkamara ay nailarawan bilang "ang musika ng mga magkakaibigan." Sa loob ng mahigit na 200 mga taon, ang musikang pangkamara ay pangunahing tinutugtog ng mga masukerong baguhan (mga *amateur*) sa kanilang mga tahanan, at magpahanggang sa ngayon, habang ang karamihan ng mga pagganap ng  tugtuging pangkamara ay lumipat mulas sa mga tahanan papunta sa mga bulwagang pangkonsiyerto, maraming mga musikero, baguhan man o propesyunal, ay tumutugtog pa rin ng musikang pangtsamber para sa kanilang pansariling kasiyahan. Ang pagtugtog ng musikang pangtsamber ay nangangailangan ng natatanging mga kakayanan, kapwa pangmusika at panlipunan, na kaiba mula sa mga kasanayang kailangan para sa pagtugtugon nang nag-iisa o mga akdang pangsimponiya.

Inilarawan ni Johann Wolfgang von Goethe ang tugtuging pangtsamer (partikular na ang musika na may apat na instrumentong may bagting o *string quartet* sa Ingles) bilang "apat na taong naghuhuntahan." Ang paradigmong pampagtatalakayan na ito ay naging isang sinulid na nahabi sa paglipas ng kasaysayan ng pagsulat ng musikang pangtsamber magmula sa hulihan ng ika-18 daantaon magpahanggang sa kasalukuyan. Ang analohiya sa pag-uusapan ay umuulit-ulit sa mga paglalarawan at pagsusuri ng mga kumposisyon ng musikang pangtsamber.

## Kasaysayan
Magmula sa pinakamaagang pag-uumpisa ng tugtuging pangkamara sa kapanahunang midyibal hanggang sa kasalukuyan, ang musikang pangtsamber ay naging isang pagsasalamin ng mga pagbabago sa teknolohiya at sa lipunan na lumikha nito.

## Mga sanggunian

Kategorya:Mga estilo ng musika
Kategorya:Kasaysayan ng musika
Kategorya:Mga estilo ng musikang klasikal ng Kanluran
Kategorya:Musika
Tala ng mga dating palabas ng People's Television Network

Ang Tala ng mga dating palabas ng People's Television Network

## PTV News and Public Affairs
### Mga Balita
*Balita Ala-Una (1987-1998)
*Balitaan (2013-2014)
*Batingaw (2008-2010)
*Business at 10 (2008)
*Early Evening Report (1987-1988)
*GTV-4 News Today (1974-1980)
*Late Evening Report (1987-1998)
*Minuto (2007-2010)
*National Network News (1998-2001)
*NBN Business (2005-2006)
*NBN Sports (2008-2010)
*Newsbreak Bulingal (1997-1998)
*Newscenter 4 (1980-1986)
*News Flash sa 4 (1998-2001)
*News at 4 (1986-1987)
*News on 4 (1988-1995)
*PTV News (1995-1997)
*PTV Newsbreak (1990-1997, 2012-kasalukuyan)
*Pambansang Balita Alas Singko (1998-1999)
*Pambansang Balita Alas Singko Y Medya (1999-2001)
*Pambansang Balita Ala-Una (1998-2001)
*Pangunahing Balita (1988-1998)
*Teledyaryo (2001-2012)
*The Final Report (1997-1998)
*The Weekend News (2012-2016)

## Sports
## Relihiyon
## Espesyal na Telebisyon
## Tignan din
* People's Television Network
* Talaan ng mga palabas ng People's Television Network

## References
Ugnayang pang-industriya

Ang **ugnayang pang-industriya** ay isang larangang multidisiplinaryo (pangmaramihang mga disiplina) na nag-aaral ng mga ugnayang pangpagpapatrabaho. Ang ugnayang pang-industriya ay lalong tinatawag na nang malawakan bilang **ugnayang pangpagpapahanabuhay** o **ugnayang pang-empleyado** dahil sa kahalagahan ng ugnayang pangpagpapatrabaho na hindi pang-industriya; ang ganitong paglipat ay paminsan-minsang tinatanaw bilang pagpapalawak ba ng kalakaran sa pamamahala ng mga tauhan. Sa katunayan, mayroong ilang mga may-akda sa ngayon ang nagbibigay na ng kahulugan sa pamamahala ng mga tauhan bilang kasingkahulugan ng ugnayang pang-empleyado. Mayroong ibang mga may-akda na tumatanaw sa ugnayang pang-empleyado na humaharap lamang sa mga manggagawang walang unyon, habang ang ugnayang panggawain ay tinatanaw bilang humaharap sa mga manggagawang may unyon. Ang aralin na pang-ugnayang pang-industriya ay sumisiyasat sa sari-saring mga katayuang pangtrabaho, hindi lamang sa mga pangkat ng mga manggagawang kasapi sa unyon. Subalit, ayon kay Bruce E. Kaufman, sa isang malaking kaantasan, karamihan sa mga iskolar ay itinuturing ang unyonismong pangkalakalan, pakikipagtawarang panglahatan at ugnayang pangmanggagawa at pangtagapamahala, at ang pambansang patakarang pangmanggawa at batas pangmanggawa na kinapapalooban nila bilang pangunahing mga paksa sa larangan.

Nagsimula ang ugnayang pang-industriya sa Estados Unidos noong pagwawakas ng ika-19 daantaon. Nailunsad ito bilang isang larangang kasabayan ng New Deal ("Bagong Pakitunguhan", "Bagong Kontrata", o "Bagong Ugnayan"). Subalit noon, ito ay pangkalahatang isang larangan ng pag-aaral na nasa mga bansang nagsasalita lamang ng Ingles, na walang tuwirang katumbas sa Europang kontinental.

## Mga sanggunian
Kategorya:Ugnayang pang-industriya
Kategorya:Batas na pangnegosyo
Ugnayang pampaggawa

Ang **ugnayang panggawain** o **ugnayang pampaggawa** ay ang pag-aaral at pagsasagawa ng pamamahala ng mga kalagayan may pagpapatrabahong may unyon ng mga manggawa. Sa akademiya, ang ugnayang panggawain o **ugnayang pangmanggagawa** ay kadalasang isang kabahaging pook na nasa loob ng ugnayang pang-industriya, bagaman ang mga dalub-agham (mga iskolar) na nagmula sa maraming mga disiplina - kabilang na ang ekonomiya, sosyolohiya, kasaysayan, batas, at agham na pampolitika - ay nagsasagawa rin ng pag-aaral ng mga unyong panggawain at mga kilusang panggawain. Sa pagsasagawa, ang ugnayang panggawain ay kadalasang isang kabahaging pook na nasa loob ng pamamahala ng mga tauhan. Ang mga kurso ng ugnayang panggawain ay karaniwang sumasakop sa kasaysayan ng paggawa, batas na pampaggawa, pagbubuo ng unyon, pakikipagtawaran, pangangasiwa ng kontrata, at mahahalagang mga paksang pangkasalukuyan o kontemporaryo.

Sa Estados Unidos, ang ugnayang panggawain na nasa pribadong sektor ay pinangangasiwaan sa pamamagitan ng Pambansang Batas sa Ugnayang Panggawain. Ang ugnayang panggawain naman ng publikong sektor ay pinangangasiwaan sa pamamagitan ng Batas sa Repormang Pangserbisyo Sibil ng 1978 at sari-saring mga piraso ng lehislasyon ng estado. Ang isang mahalagang asosayong pamprupesyon para sa ugnayang panggawain sa Estados Unidos na para sa mga iskolar at mga praktisyunero ay ang Labor and Employment Relations Association o Asosasyon ng Pang-ugnayang Panggawain at Panghanapbuhay.

Sa ibang mga bansa, ang ugnayang panggawain ay pinangangasiwaan sa pamamagitan ng batas o kaya ng tradisyon.

## Mga sanggunian
Arkitekturang pangdestinasyon

Ang **arkitekturang pampatutunguhan**, **arkitekturang pangkapupuntahan**, **arkitekturang pampuntahan**, **arkitekturang pantunguhin**, o **arkitekturang pangdestinasyon** (Ingles: *destination architecture*) ay isang larangan na ginagamit ng mga **arkitektong pangdestinasyon** at **tagapagdisenyong pangdalampasigan** (Ingles: *destination and coastal architect-designer*), na mga prupesyon na nasa larangan ng pagdidisenyo at arkitektura na nag-aral upang lumikha at magpaunalad ng mga proyektong may tema, may pasyalan, pahingahan, at bakasyunan, may hospitalidad, at nasa dalampasigan o baybayin, at kakaiba o eksotiko. Nilalayon ng arkitekturang pangdestinasyon na mapataas ang halaga ng pagiging kaakit-akit, ng pagiging may dunong sa negosyo, ng pagiging nakapagpapatuloy ng kapaligiran, at ng mga napagkukunang panlipunan, pangkultura at pang-ekonomiya  ng mga namumuhunan at ng mga kliyenteng naghahanap ng mas maimahinasyon at mainobasyong uri ng turismo kung saan mabuti silang tatanggapin bilang mga bisita, manlalakbay, at turista.

Ang proseso ng pagdidisenyo ng "destinasyong pangturista", na ginagawa nga ng arkitektong pangdestinayon (tinatawag ding tagapagdisenyo o tagapagplano ng destinasyon), ay naglalangkap ng nakaugaliang disenyong pang-arkitektura, disenyong pangteatro, disenyong panlibangan, at disenyong pangtema para sa pagpapaunlad ng mga pasyalan at bakasyunan, na nakatuon sa mga paksang pangdagat at pangbaybayin. 

## Mga sanggunian
## Bibliyograpiya
**UNDERSTANDING DESTINATION DESIGN & COASTAL ARCHITECTURE* ,Institute of Destination Architects and Designers. 2002. Understanding Destination Design & Coastal Architecture, www.idad.org   

Kategorya:Arkitektura
Kategorya:Pagdidisenyo
Hotepsekhemwy

Si **Hotepsekhemwy** o **Hetepsekhemwy**, **Hetepsekhemui**, **Boëthôs** o **Bedjau** ang pangalang Horus ng hari ng Ikalawang dinastiya ng Ehipto. Ang eksaktong tagal ng paghahari ay hindi alam. Ang kanon na Turin ay nagmumungkahi ng hindi kapani-paniwalang 95 taon samantalang ang hisotryan na Griyegong si ay nag-ulat ng 38 taon.  Itinuturing ng mga Ehiptologo ang parehong mga pahayag na misinterpretasyon o pagpapalabis. 
## Mga sanggunian
Kategorya:Ikalawang dinastiya ng Ehipto
Timpani

Ang **timpani**, **kawang tambol**, o **kalderong tambol** (Ingles: *timpani*, *kettledrum*) ay mga instrumentong pangmusika na nasa mag-anak ng mga instrumentong perkusyon. Bilang isang uri ng tambol, binubuo ito ng isang balat na tinatawag na "ulo" na binanat sa ibabaw ng isang malaking "mangkok" na nakaugaliang yari sa tumbaga. Pinatutugtog ito sa pamamagitan ng pagpalo sa ulo ng tambol na ginagamit ang isang natatanging panambol (patpat na panambol) na tinatawag na "patpat na pangtimpani" o "malyeteng pangtimpani" (pamalo ng timpani). Umunlad ang timpani magmula sa mga tambol na pangmilitar upang maging isang pangunahin at mahalagang sangkap na instrumentong pangtugtugin ng orkestrang klasikal noong sumapit ang huling ikatlong bahagi ng ika-18 daantaon. Sa kasalukuyan, ginagamit ang mga timpani sa maraming mga uri ng mga pangkat na pangmusika na kinabibilangan ng bandang pangkonsiyerto, bandang pangmartsa, at kahit na sa ilang mga bandang pang *rock*.

Ang *timpani* ay isang pangmaramihang anyo ng salitang Italyanong pang-isahan na *timpano*. Subalit, sa impormal na pananalita sa wikang Ingles, madalang na tawagin ang isang instrumento bilang "timpano".  Hindi rin tama na tawagin ang maraming mga timpani bilang *timpanis* sa Ingles. Ang isang musikerong tumutugtog ng timpani ay nakikilala bilang isang **timpanista**.

## Mga sanggunian
Kategorya:Mga tambol
Kategorya:Mga membranopono
Kategorya:Perkusyong pang-orkestra
Nynetjer

Si **Nynetjer** (na kilala rin bilang **Ninetjer** o **Banetjer**) ang pangalang Horus ng ikatlong paraon ng Ikalawang dinastiya ng Ehipto. Ang Kanon na Turin ay nagmumungkahi ng hindi malamang na paghahari na 96 taon samantalang ang historyan na si Manetho ay nagmungkahi ng 47 taon.  Ang mga Ehiptologo ay naniniwala na ang parehong mga pahayag ay misinterpretasyon o pagpapalabis. Ang mga Ehiptologo ay naniniwala na siya ay naghari ng 43 o 45 taon. Ang kanilang pagtatantiya ay batay sa mga rekonstruksiyon ng inkripsiyon sa Batong Palermo na nag-uulat ng 7 hanggang 21 taon samantalang ang Batong Cairo ay nag-uulat ng 36 hanggang 44 taon.  Ayon sa mga iba't ibang may akda, si Nynetjer ay namuno sa Sinaunang Ehipto mula c. 2850 BCE hanggang 2760 BCE o mula c. 2760 BCE hanggang 2715 BCE.
## Mga sanggunian
Kategorya:Ikalawang dinastiya ng Ehipto
Ba (paraon)

Si **Ba** na kilala rin bilang **Horus Ba** ang pangalang serekh ng paraon na maaaring namuno sa wakas ng Unang dinastiya ng Ehipto, sa Huling Bahagi ng Ikalawang dinastiya ng Ehipto o Ikatlong dinastiya ng Ehipto. Ang eksaktong tagal ng kanyang pamumuno at posisyong kronolohikal ay hindi alam.  

Kategorya:Ikalawang dinastiya ng Ehipto
Weneg (paraon)

Si **Weneg** (o **Uneg**) na kilala rin bilang **Weneg-Nebti** ang paraon na namuno sa Ikalawang dinastiya ng Ehpto. Bagaman ang kanyang posisyong kronolohikal ay maliwanag sa mga Ehiptologo, ang tagal ng kanyang pamumuno ay hindi. Hindi rin maliwanag kung aling natukoy ng arkeolohiya na mga haring-Horus ang tumutugon sa kanya. 

Kategorya:Ikalawang dinastiya ng Ehipto
Wadjenes

Si **Wadjenes** (Sinaunang Ehipisyo na ***Wadj-nes***, na nangangahulugang "sariwa ng dila") at kilala rin bilang **Wadjlas**, **Ougotlas** at **Tlas** ang pangalan ng paraon na namuno noong Ikalawang dinastiya ng Ehipto. Dahil ang anyong pangalan na "Wadjenes" ay hindi kontemporaryong napapatunayan bilang pangalan ng isang hari ngunit kadalasang lumilitaw sa mga talaan ng hari na Ramesside, ang mga Ehiptologo sa ngayon ay natatangka na iugnay ang Wadjenes sa mga kontemporaryong haring-Horus.
## Mga sanggunian
Kategorya:Ikalawang dinastiya ng Ehipto
Senedj

Si **Senedj** (na kilala rin bilang **Sened** at **Sethenes**) ang pangalan ng paraon na maaaring namuno noong ikalawang dinastiya ng Ehipto. Ang katayuan sa kasaysayan ni Senedj ay nanatiling hindi matiyak dahil walang mga kontemporaryong rekord tungkol sa kanya. Ang pinakamaagang pagbganggit ng kanyang pangalan ay lumilitaw noong Ikaapat na dinastiya ng Ehipto. Ang eksaktong tagal ng kanyang pamumuno ay hindi alam. Ang kanon na Turin ay nagsasaad ng pamumuno na 70 taon samantalang sa historyan na si Manetho ay 41 taon.  Itinuturing ng mga Ehiptologo ang parehong mga pahayag na misinterpretasyon o pagpapalabis. 
## Mga sanggunian
Kategorya:Ikalawang dinastiya ng Ehipto
Seth-Peribsen

Si **Peribsen** (na kilala rin bilang **Seth-Peribsen** at **Ash-Peribsen**) ang pangalang serekh ng paraon na namuno noong ikalawang dinastiya ng Ehipto. Hindi tulad ng ibang mga paraon ng dinastiyang ito, si Peribsen ay mahusay na napapatunayan ng mga rekord na arkeolohikal. Ang pangalang hari ni Peribsen ay isang paksa ng interes sa mga Ehiptologo at historyan dahil ito ay iba mula sa tradisyonal na pagsasanay sa koneksiyon nito sa diyos na si Seth sa halip na kay Horus. Ito ay paksa pa rin debate at mga imbestigasyon kung bakit pinili ni Peribsen ang pangalang ito. Ang mga detalye ng kanyang buhay ay hindi maliwanag at ang tagal ng kanyang pamumuno ay hindi alam.

Kategorya:Ikalawang dinastiya ng Ehipto
Sekhemib

Si **Sekhemib**, o **Sekhemib-Perenma´at** ang pangalang Horus ng paraon na namuno noong Ikalawang dinastiya ng Ehipto. Katulad ng kanyang predesesor na si Seth-Peribsen, si Sekhemib ay kontemporaryong mahusay na napapatunayan ng mga rekord na arkeolohikal. Gayunpaman, hindi siya lumilitaw sa anumang dokumento pagkatapos ng kanyang kamatayan. Ang eksaktong tagal ng kanyang pamumuno ay hindi alam at ang kanyang libingan ay hindi pa natatagpuan.
## Mga sanggunian
Kategorya:Ikalawang dinastiya ng Ehipto
Raneb

Si **Raneb** (na kilala rin bilang **Nebra**, **Nebre** at mali bilang **Kakau**) ang pangalang Horus ng paraon ng Ikalawang dinastiya ng Ehipto. Ang eksaktong tagal ng kanyang paghahari ay hindi alam. Ang historyan na si Manetho ay nagmungkahi na siya ay naghari ng 39 taon ngunit ito ay pinaniniwalaan ng mga Ehiptologo na misinterpretasyon o pagpapalabis.  Ang mga Ehiptologo ay naniniwalang siya ay naghari ng 10 o 14 na taon. Ayon sa iba't ibang mga may akda, si Nebra ay namuno sa Sinauang Ehipto noong ca. 2850 BC, o mula 2820 BCE hanggang 2790 BCE (Donald B. Redford), 2800 BCE hanggang 2785 BCE (Jürgen von Beckerath) o 2765 BCE hanggang 2750 BCE (J. Málek).
## Mga sanggunian
Kategorya:Ikalawang dinastiya ng Ehipto
Neferkasokar

Si **Neferkasokar** (Sinaunang Ehipsisyo na ***Nefer-Ka-Seker*** na nangangahulugang "magandang kaluluwa ni Sokar" o "ang kaluluwa ni Sokar ay kumpleto") ang pangalan ng paraon na maaaring namuno noong Ikalawang dinastiya ng Ehipto. Napakakaunti ang alam tungkol sa kanya dahil walang mga kontemporaryong rekord ang natuklasan tungkol sa kanya. Sa halip, ang kanyang pangalan ay natuklasan sa mga kalaunang sanggunian.
## Mga sanggunian
Kategorya:Ikalawang dinastiya ng Ehipto
Hudjefa I

Ang **Hudjefa I** ang pangalang cartouch at pseudonym ng isang paraon na sinasabing namuno noong ikalawang dinastiya ng Ehipto. Ang eksaktong tagal ng kanyang pamumuno ay hindi alam dahil ang kanon na Turin ay nagsasaad ng 11 taon samantalang ang historyan na si Manetho ay nagsaaad na 48 taon. Itinuturing ng mga Ehiptologo ang parehong mga pahayag na ito na mga pagpapalabis at pinaniniwalaang siya ay namuno lamang ng 2 taon.
## Mga sanggunian
Kategorya:Ikalawang dinastiya ng Ehipto
Khasekhemwy

{{Infobox pharaoh
| name=Khasekhemwy 
| alt_name= Khasekhemui, Cheneres 
| horus=Khasekhem''**Horus, he whose power appears*{{Infobox pharaoh/Serekh|Horus={}||prefix=G5}}Second Horus name: Khasekhemwy***Horus, he whose two powers appear*{{Infobox pharaoh/Serekh|Horus={}||prefix=G5}}**Horus-Seth-name**Hor-Seth Khasekhemwy Netjerwy Hetepimef*=f**The two powers are at peace within him* 
| horus_hiero =  
| NebtyHiero= 
| Nebty= Khasekhemwy Nebwkhetsen  ***The two powers appear, their bodies are of gold''G16-N28:S42*S42-S12:F32-S29:N35**Abydos King List**Djadjay'****Saqqara Tablet**Bebi**'**Turin King List**Bebeti''''V10A-b-b-t:Z4-HASH-HASH
| NomenHiero= 
| Nomen=
| predecessor= Sekhemib-Perenmaat or Seth-Peribsen
| successor=  Djoser (most likely) or Sanakhte
| dynasty=2nd Dynasty 
| spouse= Nimaethap?
| monuments = Shunet ez Zebib, fort of Nekhen, Gisr el-Mudir ?
| image=Khasekhem oxford2.jpg
| children=DjoserHetephernebtimaybe Sanakhte
| caption=Statue of Khasekhemwy, Ashmolean Museum
| burial= Tomb V at Umm el-Qa'ab
| reign = 18 years ca. 2690 BC
| dynasty = 2nd Dynasty
}}

Si **Khasekhemwy**(namatay noong 2686 BCE at minsang binabaybay na **Khasekhemui**) ang huling paraon ng Ikalawang dinastiya ng Ehipto. Kaunti ang alam sa kanya maliban sa kanyang pamumuno sa ilang malalaking mga kampanyang militar at pagpapatayo ng ilang mga monumento na umiiral pa rin hanggang ngayon na nagbabanggit ng digmaan laban sa mga taga-Hilaga. Ang kanyang pangalan ay nangangahulugang "Ang Mga Dalawang Makapangyarihan ay Lumitaw". 
## Mga sanggunian
Kategorya:Ikalawang dinastiya ng Ehipto
My Beloved (serye sa telebisyon)

Ang ***My Beloved*** ay isang drama sa Pilipinas. Pinabibidahan nina Dingdong Dantes, Marian Rivera, Katrina Halili, Mikael Daez. Nagsimula ito noong 13 Pebrero 2012 hanggang 8 Hunyo 2012

Kategorya:Mga programa sa telebisyon mula sa Pilipinas na nagsimula noong 2012
Kategorya:Mga seryeng pantelebisyon mula sa Pilipinas
Nebka

Ang **Nebka** ang pangalan sa kapanganakan ng paraon na namuno noong Ikatlong dinastiya ng Ehipto. Siya ay pinaniniwalaang katulad ng anyong helenisadong **Necherophes** ng historyan na si Manetho. Si Nebka ang isa sa pinaka-pinagtatalunang hari sa Lumang Kaharian ng Ehipto dahil ang kanyang pangalan ay ipinasa lamang bilang pangalang cartouche ngunit palaging naingatan sa parehong paraang tipograpikal. Dahil ang mga sanggunian para sa pangalang "Nebka" ay marami, ang pinunong ito ay nakikita na pigurang mahalaga sa kasaysayan. Sa ngayon, pinagtatalunan ng mga Ehiptologo at pagkakakilanlan at posisyong kronolohikal ni Nebka. Ang ilang mga skolar gaya nina Toby Wilkinson, Kenneth Anderson Kitchen, Stephan Seidlmayer at Rainer Stadelmann ay nakumbinsing si Nebka ay ang haring si Hor-Sanakht. Ang kanilang pagpapalagay ay batay sa isang pragmentong selyong putik na nagpapakita ng mga bakas ng mga tanda na pinaniniwalaang mga Ehiptologo na ang natitira ng isang cartouche na may tandang "Ka" mula sa "Nebka". Ang pagtukoy kay Nebka kay Sanakth ay sinasalungat ng ibang mga Ehiptologo gaya nina John D. Degreef, Nabil Swelim at Wolfgang Helck Kanilang itinuro na ang mga natitira ng mga inskripsiyon ay mahirap matukoy ng gayon. Sa halip, maaaring ang natitira ng hugis oba na krest ng isang muog na may isa o ilang mga bangka. Ang siyudad na ito ay binanggit sa ilalim ng paraon na si Peribsen sa pangalan nitong "mga bangka ng Matatanda". Kaya ang selyong putik bilang isang patunay ay hindi sapat na nakakahiyakat. Kanila ring isinaad na ang ina ng haring si Djoser na si Reyna Nimaethap ay pinamagatang "Ina ng isang hari" at ang pamagat na ito ay ginamit sa isang anyong singular. Kaya, siya ay dapat may isa lamang anak na lalake na umakyat sa trono at walang lugar para sa isang "Sanakht" o "Nebka". Sa karagdagan, sa libingan ng asawa ng reyna na si Haring Khasekhemwy, ang tanging mga selyong putik ni Djoser ang natagpuan at walang isa na kay Sanakht o Nebka. Ayon kay Kitchen na kumilala kay Sanakth kay Nebka, ang Kanon na Turin ay mahirap ipaliwanag na nagbibigay ng parehong tagal ng paghahari kay Nebka(19 taon) gaya kay Djoser na isang sirkunstansiya na hindi dapat. Dahil dito, maraming mga skolar ay naniniwala na ang pangalang "Nebka" ay simpleng maling nailagay sa pagkakamali.
## Mga sanggunian
Kategorya:Ikatlong dinastiya ng Ehipto